
Sülysáp Nagyközség Önkormányzata Képviselő-testületének

2013. március 14-én tartandó munkaterv szerinti ülésére

2. napirendhez

Tárgy: Beszámoló a 2012. évben nyújtott szociális ellátásokról
Tisztelt Képviselő-testület!
A Polgármesteri Hivatal elkészítette a szociális igazgatásról és szociális ellátásokról szóló 1993. évi III. törvény, valamint a szociális ellátások helyi szabályairól szóló önkormányzati rendelet alapján 2012. évben nyújtott szociális ellátásokról szóló beszámolóját.

Kérem a beszámoló szíves megtárgyalását és elfogadását.
…/2013. (III. 14.) ÖKT határozati javaslat

Sülysáp Nagyközség Önkormányzatának Képviselő-testülete a Polgármesteri Hivatalnak a 2012. évben nyújtott szociális ellátásokról szóló beszámolóját elfogadja.

Határidő: azonnal

Felelős: jegyző
Sülysáp, 2013. március 7.


Tóth Krisztina s.k.

jegyző

BESZÁMOLÓ
a Sülysáp Nagyközségben 2012. évben nyújtott szociális ellátásokról
Az 1993. évi III. tv. (Szoc.tv.) szabályozza a szociális igazgatást és a szociális ellátásokat, illetve a törvény felhatalmazása alapján az önkormányzat helyben szabályoz bizonyos ellátási formákat. Az elmúlt év során az egyes szociális ellátások helyi szabályairól szóló – többször módosított – 15/2007. (XII. 17.) önkormányzati rendelet volt hatályban, amit egy törvényességi felülvizsgálat nyomán módosítania kellett a Képviselő-testületnek, így 2011. január 1-jétől a 22/2010. (XII. 28.) önkormányzati rendelet alapján végezzük a szociális ellátást.

A szociális ellátások törvényben meghatározott köre tekintetében a jegyző, a helyi rendelet szerinti ügyekben az Egészségügyi és Szociális Bizottság, valamint a polgármester rendelkezik hatáskörrel.
SZOCIÁLIS ELLÁTÁSOK
Lakásfenntartási támogatás
A Szoc.tv. 38. §-a alapján a normatív lakásfenntartási támogatás a szociálisan rászorult személyeknek, családoknak az általuk lakott lakás vagy nem lakás céljára szolgáló helyiség fenntartásával kapcsolatos rendszeres kiadásaik viseléséhez nyújtott hozzájárulás.

2012. évben 326 család részesült lakásfenntartási támogatásban, összesen 15.552.600,- Ft összegben.

A lakásfenntartási támogatásban részesülők száma folyamatosan nő, hiszen egyre több család megélhetése kerül veszélybe a közüzemi számlák kifizetése továbbá a munkahelyeken történő leépítések következtében. Ez az egyetlen olyan támogatási forma, amit egy évre lehet megállapítani és rendszeres pénzbeli, illetve természetbeli (szolgáltatóhoz való utalás) támogatást nyújt. Az utóbbi hónapok tapasztalata azt mutatja, hogy egyre több család képtelen megbirkózni a magas rezsi számlákkal, és rohamosan nő azon háztartások száma, ahol már kapcsolták az áram-, illetve gázszolgáltatást. Ezen családok túlnyomó részénél előre töltős mérőóra került felszerelésre. Továbbá az is megállapítható, hogy nő a lakásfenntartási támogatás pénzbeli kifizetéseinek száma is, ugyanis egyre több család fűt fával, főz gázpalackos tűzhelyen, így a lakásfenntartási támogatás tűzifa illetve gázpalack vásárlás támogatására fordítódik.
Ápolási díj
A tartósan gondozásra, ápolásra szoruló személy otthoni ápolását ellátó nagykorú hozzátartozó részére biztosított anyagi hozzájárulás. Ápolási díjra jogosult a hozzátartozó, ha állandó és tartós gondozásra szoruló súlyosan fogyatékos, vagy tartósan beteg 18 év alatti személy gondozását végzi.

Ápolási díjban részesült személyek száma 2012. évben 34 fő volt.

A havi ápolási díj mértékét 2012. január 1-jével az éves központi költségvetésben alapösszeghez viszonyítva kellett meghatározni (29.500,- Ft) összegének 100 %- a, a fokozott ápolási díj (38.350,- Ft) 130 %-a. Így 28 kérelmező 2012. évben összesen 8.920.800,- Ft összegű, 6 kérelmező pedig összesen 2.485.080,- Ft összegű ápolási díjban részesült, melyet a törvényben előírt feltételeknek megfelelően alanyi jogon állapítottunk meg. 
Ápolási díj megszüntetésére az ápolt elhalálozása miatt vagy ügyfél kérelmére az elmúlt évben 2 esetben került sor.

Átmeneti segély 
A létfenntartást veszélyeztető rendkívüli élethelyzetbe került, valamint időszakosan vagy tartósan létfenntartási gonddal küzdő személyek részére nyújtható támogatás. A hatáskört az Egészségügyi és Szociális Bizottság gyakorolja.

2012. évben 144 fő részesült átmeneti segélyben, de vannak, akik több alkalommal nyújtottak be kérelmet és kaptak alkalmanként 5-7 ezer Ft-ot. 2012. évben az átmeneti segélyek kapcsán 776.900,- Ft került kifizetésre. 

Átmeneti segélyeknél a fő indokok a következők voltak: igen alacsony 1 főre eső jövedelem a családban, súlyos betegség, kórházi kezelés, munkanélkülivé válás, magas gyógyszerköltség, magas rezsiköltség, közüzemi számlatartozás.
Temetési segély
A temetési segély abban az esetben adható, ha a temetési költség kifizetése a család mindennapi megélhetését veszélyezteti. A kérelmező a kérelem benyújtásakor a saját nevére kiállított számlával igazolja a temetés költségeit. Temetési segélyt kapott 54 fő, összesen: 1.100.000,- Ft összegben. 

Köztemetésre a 2012. évben 3 esetben került sor, összesen: 300.000,-Ft összegben.

Közgyógyellátás
A szociálisan rászorult személyek részére az egészségi állapot megőrzéséhez és helyreállításához kapcsolódó kiadások csökkentése érdekében biztosított hozzájárulás.

Közgyógyellátásra a Szoctv. 50. § (1) bekezdése alapján alanyi jogon jogosult alapján az átmeneti gondozott, az átmeneti és tartós nevelésbe vett kiskorú, a rendszeres szociális segélyben részesülő egészségkárosodott személy, a pénzellátásban részesülő hadigondozott és nemzeti gondozott, a központi szociális segélyben részesülő, a rokkantsági járadékos, az aki I., II., csoportú rokkantsága alapján részesül nyugellátásban, baleseti nyugellátásban, az aki után szülője vagy eltartója magasabb összegű családi pótlékban részesül, de részükre is kötelező a gyógyszerkeret megállapítása a Budapest Főváros Kormányhivatalának Egészségbiztosítási Pénztára által.

Alanyi jogú közgyógyellátásra jogosító igazolványt 2012. évben 141 fő kapott. A közgyógy-igazolványok kiállítása és a kérelmező részére való postázása a Budapest Főváros Kormányhivatal Egészségbiztosítási Pénztára által történik.

A Szoctv. alapján közgyógyellátásra jogosult az a személy is, akinek esetében a havi rendszeres gyógyító ellátásnak az egészségbiztosítási szerv által elismert térítési díja az öregségi nyugdíj mindenkori legkisebb összegének (28.500,- Ft) a 10%-át meghaladja, feltéve, hogy a családjában az 1 főre jutó havi jövedelem nem éri el az öregségi nyugdíj mindenkori legkisebb összegét, egyedül élő esetén 150 %-át.

Normatív támogatással megállapított közgyógyellátásra jogosító igazolványok száma a 2012. évben 44 db volt.

Az önkormányzat annak is megállapíthat közgyógyellátásra való jogosultságot, aki szociálisan rászorult és gyógyszerköltsége olyan magas, hogy létfenntartása veszélyeztetése nélkül nem képes viselni.
2012. évben 52 fő részére került megállapításra a jogosultság méltányosságból. A méltányosságból kiállított igazolványok után az önkormányzat térítési díjat fizet a Budapest Főváros Kormányhivatala Egészségbiztosítási Pénztára felé. A térítési díj összege a megállapított éves gyógyszerkeret 30 %-a.

A közgyógyellátásra jogosító igazolványok adatainak egyeztetése a Budapest Főváros Kormányhivatala Egészségbiztosítási Pénztárral évente történik.
Aktív korúak ellátása 
Az aktív korúak ellátása a hátrányos munkaerő-piaci helyzetű aktív korú személyek és családjuk részére nyújtott ellátás. A jegyző aktív korúak ellátására való jogosultságot állapít meg, annak az aktív korú személynek,
1) aki munkaképességét legalább 67 %-ban elvesztette, illetve legalább 50 %-os mértékű egészségkárosodást szenvedett, vagy
2) aki vakok személyi járadékában részesül, vagy
3) aki fogyatékossági támogatásban részesül, vagy
4) akinek esetében a munkanélküli járadék, álláskeresési járadék, álláskeresési segély, vállalkozói járadék folyósítási időtartama lejárt, vagy
5) akinek esetében az álláskeresési támogatás folyósítását keresőtevékenység folytatása miatt a folyósítási idő lejártát megelőzően szüntették meg, és a keresőtevékenységet követően az Flt. alapján álláskeresési támogatásra nem szerez jogosultságot, vagy
6) aki az aktív korúak ellátása iránti kérelem benyújtását megelőző két évben az állami foglalkoztatási szervvel legalább egy év időtartamit együttműködött, vagy
7) akinek az ápolási díj, GYES, GYET, rendszeres szociális járadék, a bányász dolgozók egészségkárosodási járadéka, az átmeneti járadék, rehabilitációs járadék, a rokkantsági nyugdíj, a baleseti rokkantsági nyugdíj, az ideiglenes özvegyi nyugdíj folyósítása megszűnt, illetve az özvegyi nyugdíj Tny. 52.§-ának (3) bekezdése szerinti okból szűnt meg és közvetlenül a kérelem benyújtását megelőzően az ÁFSZ-el legalább három hónapig együttműködött, feltéve, hogy saját maga és családjának megélhetése más módon nem biztosított és keresőtevékenységet - ide nem értve a közfoglalkoztatást is és az egyszerűsített foglalkoztatásról szóló törvény szerint létesített  munkaviszony keretben végzett , valamint háztartási munkát.  Akkor nem biztosított a megélhetés, ha a családnak az egy fogyasztási egységre jutó havi jövedelme nem haladja meg az öregségi nyugdíjminimum mindenkori legkisebb összegének 90 %-át és vagyona nincs.

Sülysáp Önkormányzatának a 22/2010. (XII. 28.) számú önkormányzati rendelet 9/A. § (1) bekezdésében foglaltaknak megfelelően az aktív korúak ellátását kérelmező személy, a Szoctv. 33 §-ában foglaltakon felül, a jogosultság megállapításának egyéb feltételeként, köteles házának, kertjének és ingatlana környezetének rendben tartásáról folyamatosan gondoskodni. 

Rendszeres szociális segély 

Rendszeres szociális segély állapítható meg annak a személynek, aki:egészségkárosodott személynek minősül. Egészségkárosodott az a személy, aki munkaképességét legalább 67 %-ban elvesztette, illetve legalább 50 %-os mértékű egészségkárosodást szenvedett, vagy vakok személyi járadékában, vagy fogyatékossági támogatásban részesül.

A formanyomtatvány benyújtásán túlmenően a kérelem elbírálásához szükséges
· az Országos Rehabilitációs és Szociális Szakértői Intézet szakértői bizottságának a munkaképesség legalább 67 %-os mértékű csökkenéséről, illetve a legalább 50 %-os mértékű egészségkárosodásról, készült szakvéleménye, vagy
· a Magyar Államkincstár illetékes Regionális Igazgatóságának igazolása arról, hogy a kérelmező vakok személyi járadékában, illetve fogyatékossági támogatásban részesül. 

Rendszeres szociális segély állapítható meg annak a személynek is, aki: a rá irányadó nyugdíjkorhatárt öt éven belül betölti, vagy 14 éven aluli kiskorú gyermeket nevel – feltéve, hogy a családban élő gyermekek valamelyikére tekintettel más személy nem részesül a Cst. szerinti gyermekgondozási támogatásban, gyermekgondozási díjban, terhességi gyermekágyi segélyben – és a gyermek ellátását napközbeni ellátást biztosító intézményben nem tudják biztosítani.
1) akinek esetében a munkanélküli járadék, álláskeresési járadék, álláskeresési segély, vállalkozói járadék folyósítási időtartama lejárt, vagy
2) akinek esetében az álláskeresési támogatás folyósítását keresőtevékenység folytatása miatt a folyósítási idő lejártát megelőzően szüntették meg, és a keresőtevékenységet követően az Flt. alapján álláskeresési támogatásra nem szerez jogosultságot, vagy
3) aki az aktív korúak ellátása iránti kérelem benyújtását megelőző két évben az állami foglalkoztatási szervvel legalább egy év időtartamit együttműködött, vagy
4) akinek az ápolási díj, GYES, GYET, rendszeres szociális járadék, a bányász dolgozók egészségkárosodási járadéka, az átmeneti járadék, rehabilitációs járadék, a rokkantsági nyugdíj, a baleseti rokkantsági nyugdíj, az ideiglenes özvegyi nyugdíj folyósítása megszűnt, illetve az özvegyi nyugdíj Tny. 52..§-ának (3) bekezdése szerinti okból szűnt meg és közvetlenül a kérelem benyújtását megelőzően az ÁFSZ-el legalább három hónapig együttműködött, és
5) vállalja a települési önkormányzattal és az általa kijelölt szervvel (Sülysáp Székhelyű Közös Fenntartású Családsegítő és Gyermekjóléti Szolgálat) az együttműködést. 
Egészségkárosodottak rendszeres szociális segélyében 2012-ben 3 fő részesült, így 2012-ben rendszeres szociális segély címen 169.970,- Ft került kifizetésre.
Foglalkoztatást helyettesítő támogatás
Foglalkoztatást helyettesítő támogatás állapítható meg annak a személynek, 
1) akinek esetében a munkanélküli járadék, álláskeresési járadék, álláskeresési segély, vállalkozói járadék folyósítási időtartama lejárt, vagy
2) akinek esetében az álláskeresési támogatás folyósítását keresőtevékenység folytatása miatt a folyósítási idő lejártát megelőzően szüntették meg, és a keresőtevékenységet követően az Flt. alapján álláskeresési támogatásra nem szerez jogosultságot, vagy
3) aki az aktív korúak ellátása iránti kérelem benyújtását megelőző két évben az állami foglalkoztatási szervvel legalább egy év időtartamit együttműködött, vagy
4) akinek az ápolási díj, GYES, GYET, rendszeres szociális járadék, a bányász dolgozók egészségkárosodási járadéka, az átmeneti járadék, rehabilitációs járadék, a rokkantsági nyugdíj, a baleseti rokkantsági nyugdíj, az ideiglenes özvegyi nyugdíj folyósítása megszűnt, illetve az özvegyi nyugdíj Tny. 52. §-ának (3) bekezdése szerinti okból szűnt meg és közvetlenül a kérelem benyújtását megelőzően az ÁFSZ-el legalább három hónapig együttműködött.

2012. évben rendszeres szociális segélyben átlagosan 5,91 személy részesült havonta, erre a célra 1.716.792,- Ft került kifizetésre. Egy fő részére havonta átlagosan kifizetett összeg: 24.180.-Ft. 

Foglalkoztatást helyettesítő támogatásban átlagosan havonta 58,41 fő részesült, erre a célra 15.026.450,- Ft került kifizetésre. Egy fő részére havonta átlagosan kifizettet összeg: 21.436,- Ft. 

Közfoglalkoztatásban 2012. évben 74 fő vett részt, erre a célra kifizetésre került: 15.984.000,- Ft. 

Időskorúak járadéka
A Szoctv. 32/B. §-a alapján az időskorúak járadéka a megélhetést biztosító jövedelemmel nem rendelkező időskorú személyek részére nyújtott támogatás. 
Időskorúak járadékát 2012. május hónapig 2 fő részére, júniustól 3 fő részére, augusztustól pedig 4 fő részére folyósítottunk, 976.125,- Ft összegben. 
Mozgáskorlátozottak közlekedési kedvezményei
A – módosított – 164/1995. (XII. 27.) Korm. rendelet rendelkezik a súlyos mozgáskorlátozott személyek közlekedési támogatásáról. 

2012. évben közlekedési támogatás 20 fő részére került megállapításra és kifizetésre, összesen 199.500.- Ft értékben.
Személyes gondoskodás
A rászorulók részére biztosított személyes ellátások nyújtásában (étkeztetés, idősek nappali ellátása, családsegítés, házi segítségnyújtás) a Gondozási Központ, a Nagykátai Gondozási Központ és a CSASE vesz részt. 

Ezeken túl szakosított ellátásra van szükség, ha valakiről életkora, egészségi állapota, valamint szociális helyzete miatt az alapellátás keretében már nem lehet gondoskodni. 
Tüdőszűrés
A községben 2012. május 04-től május 22-ig tartott a tüdőszűrés.
A tüdőszűrés Pest Megye területén a Pest Megyei ÁNTSZ vezetője által hozott határozat alapján nem kötelező, ezért külön értesítést a lakosság nem kapott. A tüdőszűrő meghirdetése plakátok, és az újságban való megjelenéssel történt.
ÁLTALÁNOS MEGÁLLAPÍTÁSOK

2012. évben a családok szociális helyzetének romlását főként a hiteltörlesztések ellehetetlenülése és a növekvő munkanélküliség alapozta meg. Tapasztalatunk szerint az állam, illetve az önkormányzat által biztosítható ellátások egyre kevésbé segítenek a rászorulókon, hiszen egyre inkább nagyságrendi különbségek merülnek fel a juttatható támogatás és a családok létfenntartásához szükséges anyagi forrás összege között.
Sülysápon a lakosság egy rétege folyamatosan rászoruló, mivel a CSASE közreműködése ellenére sem képesek maguk körül olyan körülményeket teremteni, ami megalapozhatná a munkavállalásukat és egy biztonságos egzisztencia megteremtését. Ráadásul ezek az emberek jól behatárolható területein laknak a településnek, ami települési szintű szociális problémákat is felvet. 
Emellett az elmúlt évben sajnos sok, korábban még elfogadható életvitelt felmutatni tudó család is rászoruló státuszba jutott; velük kapcsolatban a támogatási lehetőségek korlátozottsága miatt inkább az várható, hogy tovább romlik a helyzetük, és csak kevesen tudnak újra talpra állni.
2013. január 1-jétől a közgyógyellátás és az ápolási díj normatív megállapítása, valamint az időskorúak járadékáról való döntés a Nagykátai Járási Hivatal hatáskörébe tartozik.

Sülysáp, 2013. március 7.

Tóth Krisztina s.k.

jegyző
Beszámolót készítette: 

